DefiníciaHomeoffice poukazuje na spôsob pracovného usporiadania, v ktorom zamestnanec pracuje z domu namiesto dochádzania do kancelárie. Práca z domu môže mať rôzne podoby, záleží od dohody so svojim zamestnávateľom. Môže byť v čiastočnej podobe, kedy chodí zamestnanec na pracovisko len počas niektorých dní v týždni alebo v mesiaci. Alebo môže mať dlhodobú podobu, kedy zamestnanec nie je vôbec povinný chodiť do kancelárie. Tento prípad sa najčastejšie objavuje v prípade, ak daná firmy pre ktorú robíme nemá svoje kancelárske priestory. Trend homeoffiicu začal v súčastnosti rásť vďaka technologickému rozmachu, ktorý umožňuje prácu z domu.  PopisPráca z domu je dostupná pre väčšinu druhov práce, ktoré sa vykonávajú prostredníctvom počítača. Tento druh práce je najpopulárnejší v prípade IT alebo marketingových pozícií. Hlavné výhody homeofficuMedzi hlavné výhody homeofficu patrí flexibilita. Práca z domu umožňuje zamestnancom si rozvrhnúť svoj pracovný deň podľa preferencií a nie sú nútení sa držať prísnych kancelárskych pravidiel. Vďaka väčšej flexibilite si vedia zamestnanci lepšie zariadiť svoj “work and life balance”. Znižovanie finančných nákladov a času je ďalším benefitom homeofficu. Vďaka tomu, že nemusíte dochádzať do zamestnania, ste schopní ušetriť na preprave a taktiež nie ste odkázaní na nekonečné čakanie v rannej zápche, ktorej čelíme najmä vo veľkých mestách. V neposlednom rade, výhodou práce z domu je vyššia produktivita zamestnancov. Keďže každý si vytvára také pracovné prostredie aké mu vyhovuje, nie je rušený externými faktormi, dokáže sa efektívnejšie sústrediť na prácu a dokáže podať lepší pracovný výkon. Celkovo, homeoffice predstavuje skvelé riešenie pre ľudí, ktorí hľadajú flexibilnejšie pracovné prostredie a nie sú ochotní za prácou dochádzať. Z práce z domu nám plynie mnoho výhod a preto je homeoffice v súčasnosti považovaný za jeden z najobľúbenejších pracovných modelov.